Դե Մոյն

Դե Մոյն (անգլ.՝ Des Moines [dɨˈmɔɪn]), քաղաք ԱՄՆ-ի կենտրոնական մասում։ ԱՄՆ Այովա նահանգի մայրաքաղաքն ու ամենախիտ բնակեցված քաղաքն է, ինչպես նաև Փոլք շրջանի վարչական կենտրոնը: Ընդ որում՝ նրա որոշ հատվածներ ընկած են Ուորեն շրջանում։ Կոչվել է Դե Մոյն գետի անունով (ֆրանսերեն՝ Rivière des Moines, որը բառացի թարգմանած՝ նշանակում է «Վանականների գետ»)։ Քաղաքը հիմնադրվել է 1851 թվականին, սկզբնապես կոչվել Fort Des Moines և 1857 թվականին վերանվանվել Des Moines։ 2020 թվականի մարդահամարի տվյալներով նրա բնակչության թվաքանակը եղել է 214.133: Իսկ վեց շրջաններից հատվածներ ընդգրկող Դե Մոյն մետրոպոլիտենային տարածքը մոտավորապես 750,000 բնակիչ ունի և ամբողջությամբ Այովայում ընկած ամենամեծ մետրոպոլիտենային տարածքն է։ Դե Մոյնը Միացյալ Նահանգների ապահովագրական արդյունաբերության խոշոր կենտրոն է և ունի ֆինանսական ծառայությունների ու հրատարակչական բիզնեսի զգալի բազա։ Այստեղ են գործում Principal Financial Group-ի և Wellmark Blue Cross Blue Shield-ի գլխավոր գրասենյակները։ Այլ խոշոր կորպորացիաներ, ինչպիսիք են Wells Fargo-ն, Cognizant-ը, Voya Financial-ը, Nationwide Mutual Insurance Company-ն, ACE Limited-ը, Bayer-ը և Corteva-ն լայն գործունեություն են ծավալում մետրոպոլիտենային տարածքում կամ դրա մերձակայքում: Վերջին տարիներին Microsoft-ը, Hewlett-Packard-ը և Facebook-ը Դե Մոյնի տարածքում ստեղծել են տվյալների մշակման և լոգիստիկ հարմարություններ: Դե Մոյնը կարևոր քաղաք է ԱՄՆ նախագահական քաղաքականության մեջ. որպես նահանգի մայրաքաղաք՝ նախագահական նախնական ընտրարշավների առաջին կուսակցական հավաքների վայրն է: Նախագահի շատ թեկնածուներ նախընտրական շտաբներ են հիմնել Դե Մոյնում: The New York Times-ի 2007 թվականի հոդվածում նշված է. «Եթե դուք ցանկանում եք տեսնել նախագահի թեկնածուներին ամենամոտիկ և մտերիմ միջավայրում, ապա, թերևս, Դե Մոյնից ավելի լավ վայր չկա»: Ժողովրդագրություն Դե Մոյնը առավել մեծ թվով աֆրոամերիկացի բնակչություն ունեցող բնակավայրն է Այովա նահանգում: Քույր քաղաքներ Պատկերասրահ Ծանոթագրություններ Արտաքին հղումներ Պաշտոնական կայք